wannaphong/clean_thaiwikipedia huggingface dataset:
# จักรพรรดิซูโก
จักรพรรดิซูโก (25 พฤษภาคม ค.ศ. 1334 – 31 มกราคม ค.ศ. 1398) เป็นจักรพรรดิแห่งราชสำนักเหนือองค์ที่ 3 ในสมัยราชสำนักเหนือ-ใต้ของญี่ปุ่น นักวิชาการก่อนยุคเมจิรายงานว่า พระองค์ครองราชย์ใน ค.ศ. 1348 ถึง 1351Titsingh, Isaac. (1834). Annales des empereurs du japon, pp. 296–301.

 พระราชประวัติ 
จักรพรรดิซูโกมีพระนามเดิมว่า มาซูฮิโตะ (益仁) ก่อนที่ในภายหลังจะเปลี่ยนเป็น โอกิฮิโตะ (興仁)

พระองค์มีพระราชบิดานามว่าจักรพรรดิโคงง ส่วนจักรพรรดิโคเมียว ผู้ครองราชย์องค์ก่อนหน้า เป็นพระปิตุลาที่มีศักดิ์เป็นพระอนุชาในจักรพรรดิโคงง

นางกำนัล: นิวาตะ (มินาโมโตะ) โมโตโกะ (庭田（源）資子; สวรรคต ค.ศ.1394) ธิดาในนิวาตะ ชิเงโมโตะ
พระราชโอรสองค์แรก: เจ้าชายฟูชิมิ-โนะ-มิยะ โยชิฮิโตะ (1351–1416; 伏見宮栄仁親王) (ผู้ก่อตั้งราชตระกูลฟูชิมิ-โนะ-มิยะ อนุวงศ์ของราชวงศ์ญี่ปุ่นและรวมไว้ในลำดับการสืบราชสันตติวงศ์ญี่ปุ่นจนถึง ค.ศ. 1947)
พระราชโอรสองค์ที่ 2: เจ้าชายนักบวชโคชิง (1358–1391; 興信法親王)
นางข้าหลวง: อันฟูกุ-โดโนะ-ไนชิ (安福殿女御)
พระมเหสี: ซันโจ-โนะ-สึโบเนะ (三条局)
พระราชธิดาองค์แรก: เจ้าหญิงซูอิโฮะ (瑞宝女王)
พระราชโอรสองค์ที่ 3: เจ้าชายนักบวชโคโจะ (弘助法親王)

 เหตุการณ์ในพระชนมชีพของจักรพรรดิซูโก 
จักรพรรดิซูโกครองราชบัลลังก์ดอกเบญจมาศตั้งแต่วันที่ 18 พฤศจิกายน ค.ศ. 1348 ถึง 22 พฤศจิกายน ค.ศ. 1351

ใน ค.ศ. 1348 พระองค์ได้รับการแต่งตั้งเป็นมกุฎราชกุมาร ในปีเดียวกัน พระองค์กลายเป็นจักรพรรดิฝ่ายเหนือหลังการสละราชสมบัติของจักรพรรดิโคเมียว แม้ว่าจักรพรรดิโคงงทรงครองราชย์เป็นจักรพรรดิว่าราชการในวัด ความเป็นศัตรูระหว่างอาชิกางะ ทากาอูจิกับอาชิกางะ ทาดาโยชิเริ่มต้นขึ้น และใน ค.ศ. 1351 ทากาอูจิหันมาสวามิภักดิ์ต่อราชสำนักฝ่ายใต้ บีบบังคับให้จักรพรรดิซูโกสละราชสมบัติ โดยมีจุดประสงค์รวมสายจักรพรรดิให้เป็นหนึ่งอีกครั้ง

อย่างไรก็ตาม ความสงบสุขก็พังทลายลงในไม่ช้า และในเดือนเมษายน ค.ศ. 1352 ทางราชวงศ์ฝ่ายใต้อพยพออกจากเกียวโต โดยลักพาตัวจักรพรรดิที่เกษียณอายุราชการ (ฝ่ายเหนือ) ได้แก่ จักรพรรดิโคงงและจักรพรรดิโคเมียว รวมถึงจักรพรรดิซูโกและมกุฎราชกุมารทาดาฮิโตะไปด้วย เนื่องด้วยเหตุนี้ ทำให้ทาดาอูจิแต่งตั้งให้เจ้าชายอิยาฮิโตะ พระราชโอรสองค์ที่ 2 ของจักรพรรดิโคงง ขึ้นเป็นจักรพรรดิ (ฟูชิมิ-โนะ-มิยะองค์แรก)

หลังเสด็จกลับเกียวโตใน ค.ศ. 1357 เจ้าชายโยชิฮิโตะ พระราชโอรสในจักรพรรดิซูโก เริ่มทรงงานกับบากูฟุเพื่อให้ได้รับการแต่งตั้งเป็นมกุฎราชกุมาร แต่ทางบากูฟุตัดสินให้พระราชโอรสของจักรพรรดิโกะ-โคงง (จักรพรรดิโกะ-เอ็นยูในอนาคต) เป็นมกุฎราชกุมารแทน

จักรพรรดิซูโกสวรรคตใน ค.ศ. 1398 แต่เมื่อ ค.ศ. 1428 30 ปีหลังการสวรรคตของจักรพรรดิซูโก ฮิโกฮิโตะ (彦仁) พระราชปนัดดาที่เป็นพระราชโอรสบุญธรรมในจักรพรรดิโชโก ขึ้นครองราชย์เป็นจักรพรรดิโกะ-ฮานาโซโนะ เป็นการเติมเต็มพระราชประสงค์ของจักรพรรดิซูโก ซูโกได้รับการประดิษฐานอยู่ที่ ไดโกเมียวจิ โนะ มิซาซางิ (大光明寺陵) ในเขตฟูชิมิ เกียวโต

พงศาวลี
# เปี่ยมวิไล เล่าเปี่ยม
เรือตรีหญิง เปี่ยมวิไล เล่าเปี่ยม (ชื่อเล่น: แสบ; เกิด: 20 ตุลาคม พ.ศ. 2526 ที่อำเภอคลองลาน จังหวัดกำแพงเพชร) เป็นนักมวยสากลสมัครเล่นหญิงทีมชาติไทย เป็นนักมวยหญิงรายแรกของไทยที่สร้างประวัติศาสตร์ได้เข้าแข่งขันในกีฬาโอลิมปิก

เป็นเจ้าของเหรียญทองซีเกมส์ 4 สมัย ตั้งแต่ซีเกมส์ 2007 ที่จังหวัดนครราชสีมา, ซีเกมส์ 2009 ที่นครหลวงเวียงจันทน์, ซีเกมส์ 2011 ที่ประเทศอินโดนีเซีย, ซีเกมส์ 2013 ที่ประเทศพม่า

รวมถึงเหรียญทองเอเชียนอินดอร์เกมส์ 2009 ที่ประเทศเวียดนาม และเหรียญทองชิงแชมป์เอเชีย 2015 ที่ประเทศจีน

ได้เข้าแข่งขันโอลิมปิกในโอลิมปิก 2016 ที่นครรีโอเดจาเนโร ประเทศบราซิล  ด้วยการเอาชนะซันดรา ดราบิก นักมวยชาวโปแลนด์ไป 2-1 เสียง ในการแข่งขันรอบ 8 คนสุดท้าย รายการมวยหญิงชิงแชมป์โลก 2016 ที่กรุงอัสตานา ประเทศคาซัคสถาน ในปลายเดือนพฤษภาคม ปีเดียวกัน

ในกีฬาโอลิมปิก 2016 เปี่ยมวิไลชกเป็นคนสุดท้ายของทีมมวยสากลสมัครเล่นทีมชาติไทย โดยชกในรุ่นฟลายเวต (ไม่เกิน 51 กิโลกรัม) ได้ผ่านในรอบแรกจากการจับสลาก ในรอบที่สองหรือรอบ 8 คนสุดท้าย หากสามารถเอาชนะได้ในรอบนี้ได้จะคว้าเหรียญทองแดงเป็นอย่างน้อย แต่เปี่ยมวิไลที่ขึ้นชกในมุมแดงเป็นฝ่ายแพ้ต่อบิกโตเรีย บาเลนเซีย นักมวยชาวโคลอมเบียไปอย่างเอกฉันท์ 0-3 เสียง ด้วยคะแนน 37-39, 37-39 และ 36-40 ซึ่งทำให้สมาคมมวยสากลสมัครเล่นแห่งประเทศไทยเป็นครั้งแรกในรอบ 40 ปี ที่ไม่ได้เหรียญรางวัลใด ๆ จากการแข่งขันโอลิมปิกเลย นับตั้งแต่ได้เหรียญแรกเป็นเหรียญทองแดงจากพเยาว์ พูนธรัตน์ ในโอลิมปิก 1976 ที่เมืองมอนทรีออล ประเทศแคนาดาหน้า 19 ต่อจากหน้า 17, ทีวีพูลเจ๊งยับยิงสด'อลป.'โฆษณาไม่เข้า. ""เปี่ยมวิไล" พ่ายขาดลอย". เดลินิวส์ฉบับที่ 24,416: วันพฤหัสบดีที่ 18 สิงหาคม พ.ศ. 2559 ขึ้น 15 ค่ำ เดือน 9 ปีวอก

นอกจากนี้แล้ว เปี่ยมวิไลยังรับราชการในกองทัพเรือ สังกัดกรมสวัสดิการทหารเรือ เป็นอาสาสมัครทหารพรานหญิง (อส.ทพ.หญิง) ปัจจุบันมียศทางทหารเรือเป็น "เรือตรีหญิง"กองทัพเรือ ประดับยศเรือตรี “น้องแสบ” นักชกทีมชาติไทย เชิดชูเกียรติสร้างชื่อให้ประเทศชาติ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓ , เล่ม ๑๓๘ ตอนพิเศษ ๒ ข หน้า ๖๔, ๒๙ มกราคม ๒๕๖๔
 อ้างอิง
# เอทิลีนไกลคอล
เอทิลีนไกลคอล (ชื่อ IUPAC: ethane-1,2-diol) เป็นสารประกอบอินทรีย์ที่มีสูตรเคมีคือ  เป็นของเหลวไม่มีสี ไม่มีกลิ่น รสหวาน มีความเป็นพิษระดับกลาง นิยมใช้เป็นสารป้องกันน้ำแข็งตัว (antifreeze) และสารหล่อเย็น (coolant) และใช้เป็นสารตั้งต้นในอุตสาหกรรมพอลิเอสเทอร์

 การผลิต 
ในปี ค.ศ. 1860 นักเคมีชาวฝรั่งเศส ชาร์ล-อาดอลฟ์ เวิตซ์เตรียมเอทิลีนไกลคอลจากปฏิกิริยาไฮเดรชันของเอทิลีนออกไซด์ ต่อมาในช่วงสงครามโลกครั้งที่หนึ่ง เยอรมนีเตรียมเอทิลีนไกลคอลจากการสังเคราะห์ 1,2-ไดคลอโรอีเทนเพื่อใช้แทนกลีเซอรอลในอุตสาหกรรมวัตถุระเบิด ในสหรัฐอเมริกา มีการเริ่มผลิตเอทิลีนไกลคอลกึ่งพาณิชย์ในปี ค.ศ. 1917 และเริ่มผลิตเชิงพาณิชย์ในปี ค.ศ. 1925 โดยโรงงานของบริษัทยูเนียนคาร์ไบด์ในเมืองเซาท์ชาร์ลสตัน รัฐเวสต์เวอร์จิเนีย 

ปัจจุบันได้จากการทำปฏิกิริยาระหว่างเอทิลีนออกไซด์และน้ำ ตามสมการ:

มีการประมาณการว่ามีการผลิตเอทิลีนไกลคอล 6.7 พันล้านกิโลกรัมต่อปีhttps://radiantglobal.ca/download/Ethylene%20glycol.pdf

 ความเป็นพิษ 

เอทิลีนไกลคอลมีค่า LD50 สำหรับมนุษย์ (ทางปาก) เท่ากับ 786 มิลลิกรัม/กิโลกรัม อันตรายส่วนใหญ่มาจากรสชาติหวานซึ่งทำให้มนุษย์และสัตว์เข้าใจผิดได้Ethylene glycol poisoning: MedlinePlus Medical Encyclopedia เมื่อรับประทานเข้าไป เอทิลีนไกลคอลจะเปลี่ยนรูปเป็นกรดออกซาลิกซึ่งเป็นพิษ ส่งผลต่อระบบประสาทส่วนกลาง หัวใจและไต จึงมีการแนะนำให้ใช้โพรพิลีนไกลคอลเป็นสารป้องกันน้ำแข็งตัวแทน เพราะรสชาติไม่ดีและเมื่อรับประทานเข้าไป จะเปลี่ยนรูปเป็นกรดแล็กติก ซึ่งเป็นสารทั่วไปที่ได้จากกระบวนการเมตาบอลิซึม

ในปี ค.ศ. 2012 ออสเตรเลีย สหราชอาณาจักรและสหรัฐอเมริกาเสนอให้มีการเติมดีนาโทเนียมเบนโซเอต สารรสขมจัดลงในสารป้องกันน้ำแข็งตัวเพื่อป้องกันการรับประทาน ในเดือนธันวาคม ปีเดียวกัน ผู้ผลิตสารป้องกันน้ำแข็งตัวในสหรัฐฯ ยอมรับในข้อเสนอดังกล่าว
# อาชิกางะ โยชิตาเนะ
อาชิกางะ โยชิตาเนะ (9 กันยายน ค.ศ. 1466 - 23 พฤษภาคม ค.ศ. 1523) เป็นโชกุนคนที่ 10 แห่งรัฐบาลโชกุนอาชิกางะ ดำรงตำแหน่งสมัยที่ 1 ระหว่างปี ค.ศ. 1490 - 1493Titsigh, Issac. (1834).  และสมัยที่ 2 ระหว่างปี ค.ศ. 1508 - 1522 ในยุคมูโรมาจิของญี่ปุ่นTitsingh, 

 ประวัติ 
อะชิกะงะ โยะชิตะเนะเป็นบุตรชายของ อาชิกางะ โยะชิมิ เป็นหลานชายของ อาชิกางะ โยชิโนริ โชกุนคนที่ 6 

ในวัยเด็กโยะชิตะเนะมีชื่อว่า โยชิกิ บางทีก็เรียก โยชิมูระ หรือ โยชิซาดะ

 เหตุการณ์ในสมัยของโชกุนโยะชิตะเนะ 
สืบเนื่องจากโชกุนคนก่อนคือ โยชิฮิซะ อสัญกรรมโดยไร้ทายาทสืบทอดตำแหน่งโยชิกิผู้เป็นน้องชายบุญธรรมจึงขึ้นดำรงตำแหน่งโชกุนสืบต่อมา

 26 เมษายน ค.ศ. 1489 (วันที่ 26 เดือน 3 ปีโชเคียวที่ 3) : โชกุน อาชิกางะ โยชิฮิซะ ถึงแก่อสัญกรรมในสนามรบโดยไร้ทายาทสืบทอดตำแหน่งอาชิกางะ โยชิกิน้องชายบุญธรรมจึงขึ้นเป็นโชกุนสืบต่อมา
 27 มกราคม ค.ศ. 1490 (วันที่ 7 เดือน 1 ปีเอ็งโตะกุที่ 2) : โอโงโช (อดีตโชกุน) โยชิมาซะ บิดาบุญธรรมของโชกุนโยชิกิถึงแก่อสัญกรรม
 22 กรกฎาคม ค.ศ. 1490 (วันที่ 5 เดือน 7 ปีเอ็งโตะกุที่ 2): ได้มีการจัดพิธีรับหนังสือรับรองการเป็นโชกุนจากราชสำนักทำให้โยชิกิได้เป็นโชกุนอย่างเป็นทางการ
 15 กุมภาพันธ์ ค.ศ. 1491 (วันที่ 7 เดือน 1 ปีเอ็งโตะกุที่ 3) : อาชิกางะ โยชิมิ บิดาแท้ ๆ ของโชกุนโยชิกิถึงแก่อสัญกรรม
# มังกรไท้เก๊ก คนไม่ยอมคน
มังกรไท้เก๊ก คนไม่ยอมคน  ภาพยนตร์กังฟูสัญชาติจีน นำแสดงโดย หลี่ เหลียนเจี๋ย,มิเชล โหย่ว, เฉิน เสี่ยวโหว กำกับโดย หยวน หวูปิง มีภาค 2 ต่อจากนี้คือ มังกรไท้เก๊ก 2 จอมคนไม่ยอมคน

เนื้อเรื่องย่อ
จินเป่า(หลี่ เหลียนเจี๋ย) และเทียนเป่า(เฉิน เสี่ยวโหว) เพื่อนรักศิษย์สำนักเดียวกัน ที่ช่วยเหลือกันมาตลอดแต่แล้วการอยากเป็นใหญ่ของเทียนเป่า ทำให้เขาต้องหักหลังจินเป่า โดยหลอกใช้งานฆ่าหลิวกงกงสุดท้ายเมื่อจินเป่ารู้ความจริงจนเกิดความจำเสื่อม และกลับมาฝึกวรยุทธ์ท่ามวยที่มีชื่อว่า ไท้เก๊ก เพื่อการแก้แค้น

นักแสดงนำ
หลี่ เหลียนเจี๋ย รับบท จินเป่า
มิเชล โหย่ว รับบท เสี่ยวหลิน
เฉิน เสี่ยวโหว รับบท เทียนเป่า
# สินธุ์เพชร กรวยทอง
สินธุ์เพชร กรวยทอง เป็นนักยกน้ำหนักชาวไทย เจ้าของเหรียญทองแดงจากการแข่งขันโอลิมปิก 2016 ที่ประเทศบราซิล

ประวัติ
สินธุ์เพชร กรวยทอง ชื่อเล่น ดุ่ย เกิดเมื่อวันที่ 22 สิงหาคม พ.ศ. 2538 ที่บ้านโพนม่วง  ตำบลไพลขลา อำเภอชุมพลบุรี จังหวัดสุรินทร์ เป็นชาว จังหวัดสุรินทร์ โดยกำเนิด (อายุ  ปี)  เจ้าของเหรียญทองแดงจากการแข่งขันโอลิมปิกฤดูร้อน 2016 ที่ กรุงรีโอเดจาเนโร ประเทศบราซิล ปัจจุบันลงแข่งขันในรุ่น 56 กิโลกรัม 

 สถิติการแข่งขัน 
พ.ศ.รายการสถานที่รุ่น สแนตช์ (กก.) คลีนแอนด์เจิร์ก (กก.)รวมอันดับ123ผลอันดับ123ผลอันดับ 2559  โอลิมปิกฤดูร้อน ชาย -56 กก.  รีโอเดจาเนโร ประเทศบราซิล  55.43 125  131  132  132  3   154  157  161  157  3  289  2558  ยกน้ำหนักชิงชนะเลิศแห่งเอเชีย ชาย -56 กก. ภูเก็ต ประเทศไทย  55.43 -  -  -  122     -  -  -  146    268 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๐ , เล่ม ๑๓๔ ตอนที่ ๔๘ ข หน้า ๔๕, ๒๘ กันยายน ๒๕๖๐
 อ้างอิง
# รัฐประหารตัวเอง
รัฐประหารตัวเอง  เป็นรัฐประหารแบบหนึ่งซึ่งผู้นำประเทศ แม้เข้าสู่อำนาจโดยชอบ กลับหันไปใช้วิถีทางอันมิชอบเพื่อให้ได้มาซึ่งอำนาจพิเศษที่ไม่อาจมีได้ในสถานการณ์ปรกติ เป็นต้นว่า ยกเลิกรัฐธรรมนูญ แล้วอ้างอำนาจเผด็จการAn early reference to the term autogolpe may be found in Kaufman, Edy: Uruguay in Transition: From Civilian to Military Rule, Transaction, New Brunswick, 1979. It includes a definition of autogolpe and mentions that the word was "popularly" used in reference to events in Uruguay in 1972-1973. See Google Books https://books.google.de/books?id=vMHNkmwKPuQC
# แบดบอยส์ คู่หูขวางนรก 2
แบดบอยส์ คู่หูขวางนรก 2  เป็นภาพยนตร์แอคชั่น-คอเมดี้ ที่ออกฉายในปี พ.ศ. 2546 กำกับโดยไมเคิล เบย์ เป็นภาคต่อจากภาพยนตร์เรื่อง แบดบอยส์ คู่หูขวางนรก ที่ออกฉายในปี พ.ศ. 2538 นำแสดงโดย วิลล์ สมิธ และมาร์ติน ลอว์เรนซ์ และสำหรับเสียงภาษาไทยให้เสียงโดยทีมพากย์พันธมิตร

เนื้อเรื่องย่อ
เมื่อสองตำรวจจอมระห่ำของไมอามี่ ไมก์ เลาว์รี่ (วิลล์ สมิธ) และ มาร์คัส เบอร์เน็ตต์ (มาร์ติน ลอว์เรนซ์) กลายเป็นส่วนหนึ่ง ของหน่วยงานสุดไฮเทค ที่ได้รับมอบหมายให้สกัดกั้น การไหลเข้ามาของยาเสพติดสู่ไมอามี่ พวกเขาเปิดโปงแผนการที่ชั่วร้าย ที่เกี่ยวพันกับเจ้าพ่อค้ายาสุดอำมหิต จอห์นนี่ ทาเปีย (จอร์ดี้ มอลล่า) ที่ตั้งใจจะขยายอาณาจักรของเขา และควบคุมธุรกิจการค้ายาทั้งหมดของเมือง และฆ่าทุกคนที่เข้ามาขวางทาง และสิ่งที่ทำให้เหตุการณ์เลวร้ายมากขึ้น ก็คือ ซิด (แกเบรียล ยูเนี่ยน) น้องสาวคนสวยของมาร์คัส ซึ่งเป็นเจ้าหน้าที่หน่วยปราบปรามยาเสพติด เกิดพบปัญหา ที่ทำให้สองฮีโร่ของเราต้องลุยกัน จนเกือบจะเกินขอบเขตของกฎหมาย ภารกิจยิ่งยุ่งยากมากขึ้น เมื่อไมก์และซิดเริ่มเกิดปิ๊งกัน ทำให้พี่ชายที่หวงน้องสาวต้องคอยเฝ้าระวัง แต่มาร์คัสและไมก์ ต้องเอาชนะความแตกต่างของพวกเขา เพื่อเอาชนะทาเปีย และเมื่อการแฝงตัวของซิดเริ่มเสี่ยงอันตราย สองหนุ่มแบ็ดบอยของเรา จึงต้องไปช่วยเหลือเธอ

นักแสดง
บทบาทนักแสดงพากย์ไทย  นายตำรวจไมค์ เลาว์รี่ วิลล์ สมิธ ปริภัณฑ์ วัชรานนท์ นายตำรวจมาร์คัส เบอร์เน็ตต์ มาร์ติน ลอว์เรนซ์ สุภาพ ไชยวิสุทธิกุล จอห์นนี่ ทาเปีย จอร์ดี้ มอลล่า เกรียงศักดิ์ เหรียญทอง ซิด เบอร์เน็ตต์ แกเบรียล ยูเนี่ยน อรนุช ลาดพันนา กัปตันโฮเวิร์ด โจ แพนทาเลียโน ณรงค์ นามะสนธิ ฟลอยด์ ไมเคิล แชนนอน อะเลกเซย์ ปีเตอร์ สตอร์แมร์ โจเซฟ โอเล็ก ทัคทารอฟ ทวีศักดิ์ บุญยฤทธิ์ คาร์ลอส ออทโท แซนเชซ เทเรซ่า เบอร์เน็ตต์ เทเรซ่า แรนเดิล นิรมล กิจภิญโญชัย

ภาคต่อ
ภาคต่อของ แบดบอยส์ คู่หูขวางนรก 2 มีการพัฒนาตั้งแต่ พ.ศ. 2554  และเดิมโซนี่พิคเจอร์สเอ็นเตอร์เทนเมนต์ประกาศวันฉายคือวันที่ 17 กุมภาพันธ์ พ.ศ. 2560 ก่อนจะเลื่อนไปเป็นวันที่ 12 มกราคม พ.ศ. 2561 พร้อมทั้งประกาศชื่อภาพยนตร์คือ คู่หูตลอดกาล ขวางทางนรก (Bad Boys for Life) แต่ต่อมาเดือนสิงหาคม พ.ศ. 2560 โซนีถอด คู่หูตลอดกาล ขวางทางนรก ออกจากตารางวันฉาย และมาร์ติน ลอว์เรนซ์ หนึ่งในนักแสดงนำกล่าวว่าภาพยนตร์ภาคต่อนี้อาจจะไม่เกิดขึ้น อย่างไรก็ตาม ในเดือนกุมภาพันธ์ พ.ศ. 2561 มีการประกาศว่า คู่หูตลอดกาล ขวางทางนรก จะกำกับโดยอะดิล เอล อาบีและบิลัล ฟัลลาห์ และจะได้วิลล์ สมิธและมาร์ติน ลอว์เรนซ์กลับมารับบทเดิม โดยจะออกฉายในวันที่ 17 มกราคม พ.ศ. 2563 ต่อมาในวันที่ 4 กันยายน พ.ศ. 2562 มีการเผยแพร่ตัวอย่างภาพยนตร์
# วัคซีนป้องกันโรคติดเชื้อนิวโมคอคคัส
วัคซีนป้องกันโรคติดเชื้อนิวโมคอคคัส (Pneumococcal vaccines)เป็น vaccines ป้องกันการติดเชื้อต่อแบคทีเรีย Streptococcus pneumoniae"Pneumococcal vaccines ที่ตำแหน่งกระดาษ--2012" (เอกสาร PDF)ย  สามารถป้องกันบางกรณีของ โรคปอดบวม, เยื่อหุ้มสมองอักเสบและภาวะติดเชื้อในกระแสเลือด  วัคซีนมีสองประเภทได้แก่ : conjugate vaccines และ polysaccharide vaccines ทั้งสองชนิดสามารถให้ได้โดยการฉีดเข้ากล้ามเนื้อ หรือฉีดเข้าใต้ผิวหนัง ."Pneumococcal vaccines ที่ตำแหน่งกระดาษ--2012" (เอกสาร PDF)ย 

องค์การอนามัยโลกแนะนำวัคซีนชนิด conjugate เป็นวัคซีนพื้นฐานในเด็ก  รวมทั้งเด็กที่ติด HIV/AIDS  แนะนำให้ให้วัคซีน 3-4 ครั้ง ซึ่งจะทำให้ประสิทธิภาพของวัคซีนอยู่ระหว่างร้อยละ 71-93 วัคซีนชนิด polysaccharide vaccines มีประสิทธิภาพดีในผู้ใหญ่ แต่ไม่มีประสิทธิภาพในเด็กอายุน้อยกว่า2 ปีหรือเด็กที่มีภาวะภูมิคุ้มกันบกพร่อง

โดยทั่วไปวัคซีนมีความปลอดภัย ในเด็กที่ได้รับวัคซีนชนิด conjugate อาจมีร้อยละ 10 ที่มีอาการแดงบริเวณที่ฉีด มีไข้ หรือมีการนอนหลับผิดปกติ,อาการภูมิแพ้รุนแรงพบได้น้อยมาก

วัคซีน pneumococcal ถูกพัฒนาขึ้นในช่วงปี 1980s "Pneumococcal vaccines ที่ตำแหน่งกระดาษ--2012" (เอกสาร PDF)ย  องค์การอนามัยโลกประกาศให้เป็นยาพื้นฐานที่จำเป็นในระบบสาธารณสุข  ในปี 2014 ราคาขายส่งอยู่ที่ประมาณ 17 เหรียญสหรัฐฯต่อครั้งการฉีด 2014 "วัคซีน Pneumococcal"นะ  ในสหรัฐอเมริกาจะมีค่าใช้จ่ายต่อครั้งประมาณ 100-200 เหรียญสหรัฐอเมริกา
# กีฬาเทควันโดในโอลิมปิกฤดูร้อน 2016 – รุ่น 58 กิโลกรัม ชาย
การแข่งขันเทควันโด ชาย รุ่น 58 กิโลกรัม ที่ โอลิมปิกฤดูร้อน 2016 ได้จัดขึ้นเมื่อวันที่ 17 สิงหาคม, ที่ สนามกีฬาในร่มคาริโอกา 3.

 ตารางการแข่งขัน 

เวลาทั้งหมดเป็นเวลาในท้องถิ่น (UTC-3).
 วันที่ เวลา รอบวันพุธ, 17 สิงหาคม 2559 9:1515:1517:1520:1521:1522:15   รอบเบื้องต้นรอบก่อนรองชนะเลิศรอบรองชนะเลิศรอบแก้ตัวนัดชิงเหรียญทองแดงรอบชิงชนะเลิศ 

ผลการแข่งขัน

สายการแข่งขันหลัก
คำอธิบาย
DSQ — Disqualified
PTG — Won by points gap
RSC — Referee stop contest
SUP — Won by superiority
SUD — ชนะโดยซัดเดน เดธ (แต้มทองคำ)
WD — Withdrew from contest

รอบแก้ตัว
# วัดเจริญธรรม (จังหวัดสระบุรี)
วัดเจริญธรรม ตั้งเมื่อ พ.ศ. 2502 ได้รับพระราชทานวิสุงคามสีมา เมื่อวันที่ 22 กุมภาพันธ์ พ.ศ. 2503 เขตวิสุงคามสีมา กว้าง 30 เมตร ยาว 60 เมตร

วัดเจริญธรรม ตั้งอยู่เลขที่ 35 บ้านเจริญธรรม ถนนประชาสรรค์ หมู่ที่ 5 ตำบลเจริญธรรม อำเภอวิหารแดง จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 8 ไร่ 1 งาน 90 ตารางวา โฉนดที่ดินเลขที่ 21455หนังสือ ประวัติวัดทั่วราชอาณาจักร เล่ม 4 หน้า 192 ทิศตะวันตกจดถนนประชาสรรค์หนังสือ ประวัติวัดทั่วราชอาณาจักร เล่ม 4 หน้า 192
 อาคารเสนาสนะและปูชนียวัตถุ 
ภายในวัดมีเสนาสนะที่สำคัญ เช่น อุโบสถ กว้าง 30 เมตร ยาว 60 เมตร สร้างเมื่อ พ.ศ. 2503 เป็นอาคารคอนกรีตเสริมเหล็ก ศาลาการเปรียญ กว้าง 12 เมตร ยาว 40 เมตร สร้างเมื่อ พ.ศ. 2518 เป็นอาคารคอนกรีตเสริมเหล็กทรงไทยชั้นเดียว หอสวดมนต์ กว้าง 8 เมตร ยาว 40 เมตร สร้างเมื่อ พ.ศ. 2540 เป็นอาคารคอนกรีตเสริมเหล็ก กุฏิสงฆ์ จำนวน 2 หลัง เป็นอาคารไม้ 1 หลัง ครึ่งตึกครึ่งไม้ 1 หลัง วิหาร กว้าง 6 เมตร ยาว 12 เมตร เป็นอาคารคอนกรีตเสริมเหล็ก สร้างเมื่อ พ.ศ. 2545 ศาลาอเนกประสงค์ กว้าง 13 เมตร ยาว 30 เมตร สร้างเมื่อ พ.ศ. 2535หนังสือ ประวัติวัดทั่วราชอาณาจักร เล่ม 4 หน้า 192

ส่วนปูชนียวัตถุ ที่สำคัญได้แก่ พระประธานประจำอุโบสถ ปางสมาธิ หน้าตักกว้าง 49 นิ้ว สูง 59 นิ้ว สร้างเมื่อ พ.ศ. 2503 พระประธานประจำศาลาการเปรียญ ปางประทานพร หน้าตักกว้าง 49 น้ว สูง 59 น้ว สร้างเมื่อ พ.ศ. 2536 และหลวงพ่อพุทธนฤมิตร สมัยอยุธยาตอนปลาย ประดิษฐานที่วิหารหนังสือ ประวัติวัดทั่วราชอาณาจักร เล่ม 4 หน้า 192

 การบริหารและการปกครอง 
ลำดับเจ้าอาวาส
 พระเชื่อม
 พระอธิการสุนทร โชติโก   พ.ศ. 2502 - 2517
 พระอธิการอ่อน จนฺทปญฺโญ พ.ศ. 2518 - 2522
 พระสำเภา พ.ศ. 2523 - 2524
 พระเหลือ พ.ศ. 2525 - 2526
 พระอธิการสุวรรณ์ อตฺตสุโภ พ.ศ. 2527 - 2533
 พระครูวิมลธรรมานุรักษ์    พ.ศ. 2534 - ปัจจุบันหนังสือ ประวัติวัดทั่วราชอาณาจักร เล่ม 4 หน้า 192 - 193
# กีฬาเทควันโดในโอลิมปิกฤดูร้อน 2016 – รุ่น 49 กิโลกรัม หญิง
การแข่งขันเทควันโด หญิง ไม่เกิน 49 กิโลกรัม ที่ โอลิมปิกฤดูร้อน 2016 ได้จัดขึ้นเมื่อวันที่ 17 สิงหาคม, ที่ สนามกีฬาในร่มคาริโอกา 3

 ตารางการแข่งขัน 
 ตารางการแข่งขัน 

เวลาทั้งหมดเป็นเวลาในท้องถิ่น (UTC-3).
 วันที่ เวลา รอบวันพุธ, 17 สิงหาคม 2559 9:0015:0017:0020:0021:0022:00   รอบเบื้องต้นรอบก่อนรองชนะเลิศรอบรองชนะเลิศรอบแก้ตัวนัดชิงเหรียญทองแดงรอบชิงชนะเลิศ 

ผลการแข่งขัน

คำอธิบาย
DSQ — Disqualified
PTG — Won by points gap
RSC — Referee stop contest
SUD — ชนะโดยซัดเดน เดธ (แต้มทองคำ)
SUP — Won by superiority
WD — Withdrew from contest

สายการแข่งขันหลัก

รอบแก้ตัว
# จักรพรรดิโชเก
จักรพรรดิโชเก (ค.ศ. 1343 – 27 สิงหาคม ค.ศ. 1394) เป็นจักรพรรดิแห่งญี่ปุ่นองค์ที่ 98 ตามประเพณีการสืบราชสันตติวงศ์ ครองราชบัลลังก์ตั้งแต่ปี ค.ศ. 1368 ก่อนสละราชบัลลังก์ในปี ค.ศ. 1383 พระองค์มีพระนามเดิมว่า เจ้าชายยูตะนาริ (寛成親王)

จักรพรรดิโชเกครอง ราชบัลลังก์ดอกเบญจมาศ ระหว่างปี ค.ศ. 1368 - ค.ศ. 1383 โดยเป็นสมาชิกจาก ราชสำนักใต้ แห่ง ยุคราชสำนักเหนือ-ใต้

 ราชตระกูล 
พระราชบิดาของพระองค์คือจักรพรรดิโกะ-มูรากามิ และพระมารดาของพระองค์อาจเป็นคากิมง-อิง

จักรพรรดินี (ชูงู): ธิดาในไซอนจิ คินชิเงะ
 เกียวโงะ (行悟; 1377–1406)
เนียวโงะ: โนริโกะ (ไม่ทราบบิดาและนามสกุล)
 พระราชโอรสองค์แรก: เจ้าชายโทกิยาซุ (世泰親王)
ไม่ทราบ
 ไคมนจิ โคโชะ (海門承朝; 1374–1443)
 ซนเซ (尊聖; 1376–1432), 
 พระราชโอรส: ผู้ก่อตั้งตระกูลทามางาวะ (玉川宮)

 พระราชประวัติ 
วันที่ 29 มีนาคม ค.ศ. 1368 (โชเฮปีที่ 23 วันที่ 11 เดือน 3)Ponsonby-Fane, Richard. (1959).  The Imperial House of Japan, p. 158. ภายหลังการสวรรคตของจักรพรรดิโกะ-มูรากามิ พระองค์ได้สืบราชบัลลังก์ในบ้านของหัวหน้านักบวชที่ศาลเจ้าซูมิโยชิ ในเขตซูมิโยชิ โอซากะ ที่ราชสำนักภาคใต้ได้ใช้เป็นเมืองหลวง อย่างไรก็ตาม เนื่องจากอิทธิพลของราชสำนักใต้กำลังลดลง การสืบราชบัลลังก์ของพระองค์จึงยังคงมีข้อสงสัยอยู่บ้างจนถึงยุคไทโช ในปี ค.ศ. 1926 ซึ่งตรงกับปลายรัชสมัยของจักรพรรดิไทโช การสืบราชบัลลังก์ของจักรพรรดิโชเกจึงได้รับการยอมรับอย่างเป็นทางการและถูกสอดแทรกเข้าไปอยู่ในสายราชสกุลหลัก

จักรพรรดิโชเกยืนกรานตลอดรัชสมัยของพระองค์ในการต่อสู้กับราชสำนักเหนือ แต่มันก็สายเกินไปแล้ว ในปี 1383 หรือ 1384 พระองค์สละราชบัลลังก์ให้จักรพรรดิโกะ-คาเมยามะ พระอนุชาของพระองค์

หลังจากการรวมกันอีกครั้งของราชสำนักคู่อริ พระองค์ก็เสด็จกลับไปยังโยชิโนะ ที่ซึ่งพระองค์สวรรคตเมื่อวันที่ 27 สิงหาคม ค.ศ. 1394 ดวงพระวิญญาณของจักรพรรดิโชเกได้รับการสักการะที่ศาลเจ้าชิโชในโทสึงาวะPonsonby-Fane, p. 128.
# เฉา ยฺเหวียน
เฉา ยฺเหวียน (7 กุมภาพันธ์ ค.ศ. 1995 –) เป็นนักกีฬากระโดดน้ำชาวจีน15岁小将曹缘专场赛一鸣惊人 10米台5156B世界第1人《新华网》2010-10-20 และเป็นผู้ชนะเลิศเหรียญทองกีฬาโอลิมปิก

 ประวัติ 
ในเดือนพฤศจิกายน ค.ศ. 2010 เฉา ยฺเหวียนได้เป็นตัวแทนของประเทศจีนในการแข่งขันกีฬากระโดดน้ำในเอเชียนเกมส์ที่กวางโจว เขาได้รับรางวัลเหรียญทองในรายการแฟลตฟอร์ม 10 เมตร ด้วยคะแนน 557.15图文-亚运男子10米跳台决赛 曹缘火亮夺取金银《新浪体育》2010-11-26

ในปี ค.ศ. 2012 เฉา ยฺเหวียนได้เข้าร่วมแข่งขันกีฬาโอลิมปิกฤดูร้อน 2012ที่ลอนดอน ในรายการซิงโครไนซ์แฟลตฟอร์ม 10 เมตร และได้รับรางวัลเหรียญทอง

ในกีฬาทางน้ำชิงแชมป์โลก 2013 เฉา ยฺเหวียน ได้คู่กับจาง หยั่นเฉฺวียน ในรายการซิงโครไนซ์แฟลตฟอร์ม 10 เมตร แต่พวกเขาได้มีข้อผิดพลาดในการกระโดดรอบที่ 4 และ 5 และได้รับรางวัลเหรียญทองแดงเพียงเท่านั้น“缘全”组合无缘金牌.《皖江晚报》.2013-07-23

ในปี ค.ศ. 2015 เขาได้คู่กับฉิน ไข่ ในรายการซิงโครไนซ์แฟลตฟอร์ม 10 เมตร ในชิงแชมป์โลก 2015ที่คาซัน และได้รับรางวัลเหรียญทอง

ในโอลิมปิกฤดูร้อน 2016ที่รีโอเดจาเนโร เขาได้รับรางวัลเหรียญทองในรายการสปริงบอร์ด 3 เมตร นอกจากนี้เขายังได้รับรางวัลเหรียญทองแดงทองในรายการซิงโครไนซ์สปริงบอร์ด 3 เมตร ร่วมกับฉิน ไข่
# ตำบลสงเปือย
ตำบลสงเปือย สามารถหมายถึง
 ตำบลสงเปือย อำเภอคำเขื่อนแก้ว จังหวัดยโสธร
 ตำบลสงเปือย อำเภอภูเวียง จังหวัดขอนแก่น
# ตำบลบ้านเรือ
ตำบลบ้านเรือ เป็นตำบลใน อำเภอภูเวียง จังหวัดขอนแก่น

 ภูมิศาสตร์ 
ตั้งอยู่ห่างจาก อำเภอภูเวียง ประมาณ 3 กิโลเมตร ห่างจาก จังหวัดขอนแก่น 71 กิโลเมตร 
 ทิศเหนือ ติดกับ ตำบลขนวน อำเภอหนองนาคำ จังหวัดขอนแก่น และ ตำบลดินดำ อำเภอภูเวียง จังหวัดขอนแก่น
 ทิศใต้ ติดกับ ตำบลภูเวียง อำเภอภูเวียง จังหวัดขอนแก่น 
 ทิศตะวันออก ติดกับ ตำบลหนองกุงธนสาร อำเภอภูเวียง จังหวัดขอนแก่น 
 ทิศตะวันตก ติดกับ ตำบลเขาน้อย อำเภอเวียงเก่า จังหวัดขอนแก่น
# ตำบลภูเวียง
ตำบลภูเวียง เป็นตำบลใน อำเภอภูเวียง จังหวัดขอนแก่น

  ประวัติ 
ตำบลภูเวียงเดิมเป็นส่วนหนึ่งของตำบลบ้านเรือน โดยแยกการปกครองออกจากตำบลเรือเมื่อปี 2537 ประชาชนส่วนใหญ่นับถือศาสนาพุทธ ปัจจุบันมีจำนวนหมู่บ้านทั้งหมด 8 หมู่บ้าน มีพื้นที่บางส่วนอยู่ในเขตเทศบาลจำนวน 4 หมู่บ้านและอยู่ในความปกครองขององค์การบริหารส่วนตำบลอีก 4 หมู่บ้าน ซึ่งประกอบด้วย บ้านนาก้านเหลือง บ้านโคกพัฒนา บ้านดอนหัน บ้านภูเวียง บ้านบุ่งมะไฟ บ้านหนองหญ้าปล้อง บ้านโพนเพ็ก และบ้านโพนเพ็ก

 ประชากร 
ตำบลภูเวียงประกอบด้วย 6 หมู่บ้าน 1,757 ครัวเรือน มีประชากรทั้งสิ้น 5,362 คน (ข้อมูลปี พ.ศ. 2556)

 พื้นที่ 
พื้นที่ส่วนใหญ่เป็นพื้นที่ราบติดภูเขา มีพื้นที่ทั้งหมดประมาณ 5,829 ไร่ เป็นตำบลที่ตั้งของที่ว่าการอำเภอซึ่งมีสาธารณูปโภคครบถ้วน ทางด้านทิศตะวันติดภูเขาภูเวียง มีต้นน้ำลำธาร ห้วย หนอง คลอง บึงอยู่ทั่วไป

 อาชีพ 
อาชีพหลัก ทำนา ค้าขาย
อาชีพเสริม ปลูกผัก ปลูกอ้อย เลี้ยงไหม

 ภูมิศาสตร์ 
ตั้งอยู่ห่างจาก จังหวัดขอนแก่น 68 กิโลเมตร 
 ทิศเหนือ ติดกับ ตำบลบ้านเรือ อำเภอภูเวียง จังหวัดขอนแก่น
 ทิศใต้ ติดกับ ตำบลสงเปือย อำเภอภูเวียง จังหวัดขอนแก่น
 ทิศตะวันออก ติดกับ ตำบลหนองกุงธนสาร อำเภอภูเวียง จังหวัดขอนแก่น 
 ทิศตะวันตก ติดกับ ตำบลเมืองเก่าพัฒนา อำเภอเวียงเก่า จังหวัดขอนแก่น
# ตำบลสงเปือย (อำเภอภูเวียง)
ตำบลสงเปือย เป็นตำบลใน อำเภอภูเวียง จังหวัดขอนแก่น

 ภูมิศาสตร์ 
ตั้งอยู่ห่างจาก อำเภอภูเวียง ประมาณ 3 กิโลเมตร ห่างจาก จังหวัดขอนแก่น 71 กิโลเมตร 
 ทิศเหนือ ติดกับ ตำบลภูเวียง อำเภอภูเวียง จังหวัดขอนแก่น  
 ทิศใต้ ติดกับ ตำบลนาชุมแสง อำเภอภูเวียง จังหวัดขอนแก่น
 ทิศตะวันออก ติดกับ ตำบลหนองกุงธนสาร อำเภอภูเวียง จังหวัดขอนแก่น 
 ทิศตะวันตก ติดกับ ตำบลเมืองเก่าพัฒนา อำเภอเวียงเก่า จังหวัดขอนแก่น
# ตำบลดินดำ (อำเภอภูเวียง)
ตำบลดินดำ เป็นตำบลใน อำเภอภูเวียง จังหวัดขอนแก่น

 ภูมิศาสตร์ 
ตั้งอยู่ห่างจาก อำเภอภูเวียง ประมาณ 10 กิโลเมตร ห่างจาก จังหวัดขอนแก่น 70 กิโลเมตร 
 ทิศเหนือ ติดกับ เขื่อนอุบลรัตน์ จังหวัดขอนแก่น และ ตำบลขนวน อำเภอหนองนาคำ จังหวัดขอนแก่น
 ทิศใต้ ติดกับ ตำบลบ้านเรือ อำเภอภูเวียง จังหวัดขอนแก่น
 ทิศตะวันออก ติดกับ ตำบลหว้าทอง อำเภอภูเวียง จังหวัดขอนแก่น
 ทิศตะวันตก ติดกับ ตำบลบ้านเรือ อำเภอภูเวียง จังหวัดขอนแก่น
# ตำบลหนองกุงเซิน
ตำบลหนองกุงเซิน เป็นตำบลใน อำเภอภูเวียง จังหวัดขอนแก่น

 ภูมิศาสตร์ 
ตั้งอยู่ห่างจาก อำเภอภูเวียง ประมาณ 16 กิโลเมตร ห่างจาก จังหวัดขอนแก่น 71 กิโลเมตร 
 ทิศเหนือ ติดกับ ตำบลนาหว้า อำเภอภูเวียง จังหวัดขอนแก่น และ ตำบลบ้านเรือ อำเภอภูเวียง จังหวัดขอนแก่น
 ทิศใต้ ติดกับ ตำบลกุดขอนแก่น อำเภอภูเวียง จังหวัดขอนแก่น
 ทิศตะวันออก ติดกับ เขื่อนอุบลรัตน์ จังหวัดขอนแก่น
 ทิศตะวันตก ติดกับ ตำบลหนองกุงธนสาร อำเภอภูเวียง จังหวัดขอนแก่น
# ตำบลนาชุมแสง (อำเภอภูเวียง)
ตำบลนาชุมแสง เป็นตำบลใน อำเภอภูเวียง จังหวัดขอนแก่น

 ภูมิศาสตร์ 
ตั้งอยู่ห่างจาก อำเภอภูเวียง ประมาณ 9 กิโลเมตร ห่างจาก จังหวัดขอนแก่น 59 กิโลเมตร 
 ทิศเหนือ ติดกับ ตำบลสงเปือย อำเภอภูเวียง จังหวัดขอนแก่น  
 ทิศใต้ ติดกับ ตำบลโนนสะอาด อำเภอชุมแพ จังหวัดขอนแก่น
 ทิศตะวันออก ติดกับ  ตำบลสงเปือย อำเภอภูเวียง จังหวัดขอนแก่น
 ทิศตะวันตก ติดกับ ตำบลเมืองเก่าพัฒนา อำเภอเวียงเก่า จังหวัดขอนแก่น
# ตำบลทุ่งชมพู
ตำบลทุ่งชมพู เป็นตำบลใน อำเภอภูเวียง จังหวัดขอนแก่น

 ภูมิศาสตร์ 
ตั้งอยู่ห่างจาก อำเภอภูเวียง ประมาณ 16 กิโลเมตร ห่างจาก จังหวัดขอนแก่น 76 กิโลเมตร 
 ทิศเหนือ ติดกับ ตำบลหนองเรือ อำเภอโนนสัง จังหวัดหนองบัวลำภู 
 ทิศใต้ ติดกับ ตำบลนาหว้า อำเภอภูเวียง จังหวัดขอนแก่น และ ตำบลหนองกุงธนสาร อำเภอภูเวียง จังหวัดขอนแก่น
 ทิศตะวันออก ติดกับ ตำบลหว้าทอง อำเภอภูเวียง จังหวัดขอนแก่น 
 ทิศตะวันตก  ติดกับ เขื่อนอุบลรัตน์ จังหวัดขอนแก่น
# ตำบลกุดขอนแก่น
ตำบลกุดขอนแก่น เป็นตำบลใน อำเภอภูเวียง จังหวัดขอนแก่น

 ภูมิศาสตร์ 
ตั้งอยู่ห่างจาก อำเภอภูเวียง ประมาณ 16 กิโลเมตร ห่างจาก จังหวัดขอนแก่น 50 กิโลเมตร 
 ทิศเหนือ ติดกับ ตำบลหนองกุงเซิน อำเภอภูเวียง จังหวัดขอนแก่น
 ทิศใต้ ติดกับ ตำบลหนองเรือ อำเภอหนองเรือ จังหวัดขอนแก่น 
 ทิศตะวันออก ติดกับ ตำบลบ้านผือ  อำเภอหนองเรือ จังหวัดขอนแก่น และ เขื่อนอุบลรัตน์ จังหวัดขอนแก่น
 ทิศตะวันตก ติดกับ ตำบลหนองกุงธนสาร อำเภอภูเวียง จังหวัดขอนแก่น และ ตำบลโนนทอง อำเภอหนองเรือ จังหวัดขอนแก่น
# ตำบลหว้าทอง
ตำบลหว้าทอง เป็นตำบลใน อำเภอภูเวียง จังหวัดขอนแก่น

 ภูมิศาสตร์ 
ตั้งอยู่ห่างจาก อำเภอภูเวียง ประมาณ 8 กิโลเมตร ห่างจาก จังหวัดขอนแก่น 70 กิโลเมตร 
 ทิศเหนือ ติดกับ เขื่อนอุบลรัตน์ จังหวัดขอนแก่น
 ทิศใต้ ติดกับ ตำบลหนองกุงธนสาร อำเภอภูเวียง จังหวัดขอนแก่น
 ทิศตะวันออก ติดกับ ตำบลดินดำ อำเภอภูเวียง จังหวัดขอนแก่น
 ทิศตะวันตก ติดกับ ตำบลทุ่งชมพู อำเภอภูเวียง จังหวัดขอนแก่น